TADIWENNIT (SIWEL) – Belɛid Tamsawt d yiwen n yilemẓi, d anelmad deg tsedawit n sṭif, d amedyaz i d-yufraren deg tfaska n tedwilt tis 15 n udrar n fad deg ayt smaɛel s warraz amezwaru. D mmi-s n Tqerbust, agezdu n Tubiret, di tmurt n Yiqbayliyen. Yekki deg xilla n tfaskiwin n tmedyazt. Yuklal asebYes d usenmmer.
Siwel : Deg tazwara anwa i d-ilemẓi Belɛid Tamsawt ?
Belɛid Tamsawt : Nekk d yiwen n yilemẓi n 24 n yiseggasen. TtidireY deg Tqerbust, agezdu n Tubiret, di tmurt n Yiqbayliyen. Akka tura aqli-yi d anelmad n la géologie di tsedawit n Stif. KecmeY s annar n tmedyezt deg useggas n 2013. KkiY i tikelt tamenzut s wudem unṣib deg useggas n 2015, deg tfaska n udrar n fad, sakin kkiY di tfaskiwin-niḍen i d-yellan deg Imceddalen, Ferɛun, Aqbu, d Wat Wasif.
Amek i d-tufiḍ iman-ik d amedyaz ?
Akken iy-ak nniY yakan, aya yebda-d deg useggas n 2013, imi d aseggas anda zemreY ad iniY d aseggas amellal i d-sɛeddaY, acku yella wayen iyi di ḥebsen. Deg useggas-agi ur ruḥeY ara s aYerbaz, dYa rriY-tt i tYuri n yedlisen, yal ass yal iḍ, send taguni ilaq alma YriY a lukan kra n isebtar, akken ad ṭseY.
Akud-iw akk wwin-t yidlisen, akken almi d agur n meYres yiwen yid, dmegh imru nnigh as ahat assa d nek ad yarun, uriY snat n tseddarin, sakin uYaleY rniY-as armi mden-t d asefru. Iɛjeb-iyi waya qleY ttaruY yal tikelt.
Maca ma uYaleY Yer tallit-nni i deg i lliY deg uYerbaz alemmas, cfiY ḥemmleY nezzeh ayen yerzan Taqbaylit ama d timucuha, d temɛayin d yisefra. U yerna yemma deg uxxam seg mi iy-as d cfiY tettawi-d icewwiqen s taYect-is ḥlawan. Aya akk d ayen iyi d ijebden Yer tmedyezt.
Γaf wacu i tḥemmleḍ ad tsefruḍ ?
Ak iniY tidet, ttḥemmileY tamedyezt tuffirt, Yef waya ur ilaq ara ad meslayeY Yef wayen sefraweY, smenyifeY d win ad yeYren isefra-w, ara d yinin d acu iwala deg-sen.
Anwa-ten yimedyazen d yinaẓuren n Teqbaylit i Yer tmaleḍ ?
Ayen yerzan cna n Teqbaylit, zemreY ad bedreY Dda Sliman Ʃazem, Ferḥat ImaziYen Imula, Meɛtub Lwennas, Idir, Ayt Mengellet, Ideflawen, Ali Ʃemran, Ʃmiruc Amwanes, Zeddek Mulud, Meksa, d wiyaḍ. SelleY daYen i Muḥya, ama d isefra-s, neY d ticeqqufin i d-yerra Yer tagi-neY.
Tewwiḍ arraz amenzu deg tfaska n udrar n fad, terğiḍ anecta neY ?
Mi kkiY tikelt tamenzut di tfaska n tmedyezt, kkiY i wakken ad iyi sneqden wid i yizwaren s annar-a n tmedyezt. Imi umneY d akken win yebYan ad yaẓ Yer sdat, ilaq ad isel i usenqed n wiyaḍ, ilaq ad isel i yiwellihen-nsen. RuḥeY daYen akken ad mlileY wid ukkud iyi tezdi tmedyezt, wa d sleY i yisefra n Teqbaylit tamirant. Ma yella ass-a fernen-d isefra-w deg tfaska n udrar n fad, aya yessebgan-d dakken uẓaY Yer sdat, lemdeY-d seg tfaskiwin.
Amek i tḥulfaḍ s warraz-a amezwaru i tikelt tamezwarut ?
Ur friḥeY ara s warraz, akken i ferḥeY s tegnatin id-as d yezzin, acku tafaska tettili-d yal aseggas d tajmilt i Dda Lmulud At Mɛemmer i yefnan tudert-is Yef teqbaylit, akken tuYal daYen d tajmilt i Kamal Buɛemmara, i mazal ar ass-a ula d netta iqeddec Yef teqbaylit.
FerḥeY daYen imi taseqqamut n yinzurfa d iselmaden n tmaziYt di tesdawiyin, ugar n 4 iseggasen-a llan u bden Yef uqerru n tseqamut-a, ama d mass Bellac Takfarinas, mass Ʃeyyad Salim, d sin niḍen i yellan yakan d imedyazen i d-yufraren di teẓrigin yezrin n tfaska-agi, ass-a qlen d inzurfa d iselmaden ula d nutni wigi d massa Wataḥ Linda d mass Seɛdi Qasi.
Amek i tettwaliḍ aswir n tmedyazt Taqbaylit ?
Tamedyezt Taqbaylit tamirant tuẓa nezzeh Yer sdat, llan waṭas n imedyazen d tmedyazin i d-yefkan udem niḍen i tmedyezt taqbaylit, ama deg wayen yerzan isental ama d ayen yerzan talYiwin, ula d timenna fkan-as azal. Aya d cwiṭ seg waṭas, acku llan kra ahat ur iyi tettunefk ara tegnit ad teni d-mlileY neY ad sleY i tmedyezt-nsen, ger wid ur yettekin ara di tfaskiwin d wid yettidiren berra n tmurt.
I melmi ara nwali ammud-inek n yisefra deg tnedlisin ?
Ahat mači d lawan-is, acku ur uriY ara aṭas n yisefra, syin Yur-s aqli ar tura yella wayen ilaq ad tlemdeY Yef tmedyezt. Aql-iyi tedduY yiwet yiwet kan, alma i d-yewsa iman-is.
Ahat yella wayen Yef wacu tebYiḍ ad hedreḍ ur kid steqsaY fell-as ?
BYiY ad greY tiYri, i yimedyazen anda ma llan, ad tt-asen Yer tfaskiwin, akken win yesɛan tamusni ad tid-imud i gma-s. Ad snemreY wid akk iyi sbeYasen yal tikelt, ama d tawacult-iw, imdukal-iw, imedyazen d wid sneY anda ma llan, d kra n win yedmen taɛkemt n umennuY d useḥbiber Yef yidles-neY.
Awal n tagara s wayes ara nessali tadiwennit-a …
RiY ad kes-nemreY Yef tdiwennit-a, syin Yur-s ssarameY ad iliY ger wid ad yekkin Yas ulamma s wayen fessusen deg ugemmu n tmedyezt taqbaylit.
Yesteqsat Akli Muhubi
SIWEL 101202 Apr 17
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn